კლივლენდ კავალიერსის მთავარი მწვრთნელები
კლივლენდ კავალიერსი (ინგლ. Cleveland Cavaliers) (აგრეთვე ცნობილი როგორც კავს) — პროფესიონალური საკალათბურთო კლუბი, რომელიც მდებარეობს ოჰაიოს შტატის ქალაქ კლივლენდში. მათ დაიწყეს თამაში ნაციონალურ საკალათბურთო ასოციაციაში (NBA) 1970 წელს, როგორც დამატებითი გუნდი. კავალიერსი ამჟამად ცენტრალური დივიზიონის წევრია, რომელიც აღმოსავლეთ კონფერენციას ეკუთვნის. საშინაო მატჩებს გუნდი ქუიქენ ლოანს არენაში ატარებს. გუნდის ისტორიაში 18 მწვრთნელი იყო. გუნდის პირველი მწვრთნელი ბილ ფიტჩი იყო, რომელიც გუნდს სათავეში 9 სეზონის განმავლობაში ედგა. ფიტჩია რის გუნდის ყველა დროის ლიდერი ყველაზე მეტი რეგულარული მატჩის ჩატარებით მწვრთნელობის რანგში (738). ლენი უილკინსი არის გუნდის ყველა დროის ლიდერი რეგულარულ სეზონში გამარჯვებებით (316), მაიკ ბრაუნი არის გუნდის ყველა დროის ლიდერო პლეი-ოფში ჩატარებული მატჩით (71), პლეი-ოფში გამარჯვებული მატჩით (42) და რეგულარული სეზონის მაღალი გამარჯვების პროცენტული მაჩვენებლით (.663). ჩაკ დელი და ლენი უილკინსი არიან მხოლოდ ის კავალიერსის მწვრთნელები, რომლებიც არჩეული იქნან კალათბურთის დიდების დარბაზში, როგორც მწვრთნელი. ფიტჩი და დელი ასევე დასახელებული არიან NBA ისტორიაში 10 საუკეთესო მწვრთნელს შორის NBA ისტორიაში. ფიტჩი და ბრაუნი არიან კავალიერსის მხოლოდ ის მწვრთნელები, რომლებმაც შეძლეს წლის მწვრთნელის ჯილდოს მოგება. ბრაუნი და დილეინი NBA სამწვრთნელო კარიერა კავალიერსში დაიწყეს.